Man verkool na voertuig teen trok botsŉ Man het Maandagaand in Durban verkool nadat hy agter in ŉ vragmotor vasgery en sy voertuig aan die brand geslaan het. Chris Botha, ŉ woordvoerder van Netcare 911, het Dinsdag gesê die ongeluk het op die N2-snelweg naby die King Shaka-lughawe plaasgevind. “Die man was in sy voertuig vasgekeer en het doodgebrand,” het Botha gesê. Niemand in die swaarvoertuig is beseer nie. Die polisie ondersoek die oorsaak van die ongeluk